stanford-oval/wikipedia huggingface dataset:
Hyun Bin

| Hyun Bin> 현빈 |
| --- | --- |

Henkilötiedot
Syntynyt: 25. syyskuuta 1982 (ikä 42) Soul, Korean tasavalta
Ammatti:  näyttelijä
Näyttelijä
Aktiivisena:  2003–
 Nimikirjoitus
Aiheesta muualla
www.hyun-bin.co.kr
IMDb 
Hyun Bin (hangul: 현빈, 25. syyskuuta 1982 Soul, Korean tasavalta) on korealainen näyttelijä. Hän on esiintynyt muun muassa seuraavissa televisiosarjoissa:
Nae ireumeun Kim Sam-soon, 2005
Secret Garden, 2010–2011
Memories of the Alhambra, 2018–2019
Crash Landing on You, 2020.
Aiheesta muualla

MyDramaList (englanniksi)
Hyman Bloom

Hyman Bloom (29. maaliskuuta 1913 Brunavišķi, Latvia – 26. elokuuta 2009 Nashua, New Hampshire, Yhdysvallat) oli yhdysvaltalainen, syntyperältään Latvian juutalainen kuvataiteilija. Hänen työhönsä on monesti vaikuttanut hänen juutalainen taustansa, ja usein teoksissa ovat läsnä myös yliluonnollinen ja kuolemaan liittyvät aiheet.
Bloom muutti vuonna 1920 perheensä kanssa Yhdysvaltoihin ja sai American Academy of Arts and Lettersin jäsenyyden 1974.
Hurel-Dubois

Museoitu HD-10.
Avions Hurel-Dubois oli vuonna 1947 perustettu Meudonissa toiminut ranskalainen lentokonetehdas. Sen perustivat insinööri Maurice Hurel (1896-1982) ja investoija Léon-Joseph Dubois (1890-1966).
Yhtiö kehitti muutamasta lentokoneesta prototyypit, mutta sai tehtyä yhden piensarjan HD-32-(2 kpl) ja HD-34 (8 kpl) koneista. Vuonna 1948 yhtiön suunnittelema HD-10-yleisilmailukone lensi.  HD-45-projektissa tutkittiin reaktiomoottoria.
Yhtiö valmisti naselleja ja yhdistyi Snecmaan vasta vuonna 2000.. Vuonna 2005 alkuperäisen Hurel-Hispanon jatkajaksi perustettiin Aircelle-yhtiö..
Prototyyppi HD-31.
Aiheesta muualla

Aviafrance : Les avions Hurel-Dubois
Hurdalin lasitehdas

Hurdalissa valmistettuja juomalaseja.
Hurdalin lasitehdas (norj. Hurdal glassverk) oli vuosina 1755–1895 toiminut lasitehdas Norjan Hurdalissa. Se valmisti aluksi ikkunalaseja. Kun Nøstetangenin lasitehdas lakkautettiin 1770-luvulla, sen tuotanto siirrettiin Hurdaliin, jossa alettiin valmistaa myös käyttöesineitä. Niiden valmistus siirrettiin vuonna 1809 Gjøvikin lasitehtaalle. Ikkunalasin valmistus jatkui Hurdalissa vuoteen 1895 saakka.
Aiheesta muualla

Kuvia tai muita tiedostoja aiheesta Hurdalin lasitehdas Wikimedia Commonsissa
Hongkongin roomalaiskatolinen hiippakunta

| Hongkongin katolinen hiippakunta |
| --- | --- |
 Hongkongin tuomiokirkko
Osa kirkkoa:  Catholic Church in Hong Kong
Seurakuntia:  52
Jäseniä:  611 000
Perustettu:  1946
Monsignore:  Stephen Chow Sau-yan, S.I.
Tuomiokirkko:  Hong Kong Catholic Cathedral of the Immaculate Conception
Virallinen sivusto
Hongkongin roomalaiskatolinen hiippakunta (kiin.: 天主教香港教區; Jyutping: Tin1zyu2gaau3 Hoeng1gong2 gaau3keoi1 on katolisen kirkon hiippakunta Hongkongissa, jonka piispa on vuodesta 2021 alkaen ollut Stephen Chow Sau-yan. Se on osa Guangzhoun arkkihiippakuntaa. Vuonna 2023 hiippakuntaan kuului 52 seurakuntaa, 39 kirkkoa, 30 kappelia ja noin 392 000 jäsentä, mikä on noin 5 % Hongkongin väkiluvusta.
Piispat

Enrico Valtorta P.I.M.E. (1946–1951)
Lorenzo Bianchi P.I.M.E. (1951–1968)
Francis Hsu (1969–1973)
Peter Lei (1973–1974)
John Wu (1975–2002)
Joseph Zen Ze-kiun S.D.B. (2002–2009)
John Tong Hon (2009–2017)
Michael Yeung Ming-cheung (2017–2019)
John Tong Hon (2019–2021) apostolinen ylläpitäjä
Stephen Chow Sau-yan S.I. (2021–)
Lähde:
Aiheesta muualla

Hiippakunnan virallinen sivusto
Henry Doktorski

Henry Doktorski vuonna 1992.
Henry Doktorski III (30. tammikuuta 1956 New Brunswick, New Jersey, Yhdysvallat) on yhdysvaltalainen harmonikkataiteilija, harmonikka-alan tietokirjailija, urkuri ja pianisti.
Ura

Doktorski voitti American Accordion Musicological Societyn virtuoosikilpailun vuonna 1990. Hän on toiminut solistina muun muassa Pittsburghin sinfoniaorkesterin, Clevelandin Chamber Symphony -orkesterin ja New Philharmonic Orchestran kanssa. Klassisen musiikin ohella hän toimii myös viihdemuusikkona.
Doktorski on toiminut harmonikansoiton opettajana muun muassa The City Music Centerissä Duquesnen yliopistossa sekä muun muassa University of Alaskan järjestämillä Fairbanks Summer Arts Festival -juhlilla. Hän on perustanut harmonikkamusiikkiin ja vapaalehdykkäsoittimiin keskittyneen organisaation nimeltä The Classical Free-Reed, Inc.
Soololevytyksiä

A Classical Christmas,  yhdessä Pittsburgh Chamber Orchestra:n kanssa (Alanna Records ACD 5559, 1994)
Gershwin's Rhapsody In Blue,  yhdessä Duquesne Chamber Players -orkesterin kanssa (Alanna Records ACD 5575, 1998)
California Accordion Recitals (2002)
Suite on Four Polish Carols (2002)
Vaudeville Accordion Classics: The Complete Works of Guido Deiro (Bridge Records: 2003)
The Complete Works of Pietro Deiro, Volume 1: Celebrated Polkas (2006)
Ave Maria: Hymns to Mary (2007)
Kirjallinen tuotanto

Doktorskin artikkeleita on julkaistu useissa sanoma- ja aikakauslehdissä, minkä lisäksi hän on julkaissut harmonikkamusiikin tieto- ja oppikirjallisuutta ja toimittanut harmonikkanuottikirjallisuutta.
The Classical Squeezebox -- The History of the Accordion (and Other Free-Reed Instruments), Musical Performance, vol. 3, parts 2-4, 2001
The Brothers Deiro and Their Accordions, (omakust.), 2005
How to Play Diatonic Button Accordion, Volume 1, Santorella Publications, Ltd. 2007
The Complete Works of Guido Deiro (toim., 45 Guido Deiron sävellystä), Mel Bay Publications, 2008
How to Play Diatonic Button Accordion, Volume 2, Santorella Publications, Ltd. 2009
Aiheesta muualla

Henry Doktorskin sivusto (englanniksi)
The Classical Free Reed, Inc. organisaation sivusto (englanniksi)
Wikimedia Commonsissa on kuvia tai muita tiedostoja aiheesta .
Hymen

Hymen voi tarkoittaa seuraavia asioita:
Hymen, immenkalvo
Hymen, kreikkalaisen mytologian häiden jumala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hymen”, voi hakea sivunnimihaulla, laajalla sivunnimihaulla tai tekstihaulla.
Hiljaiset sillat (laulu)

"Hiljaiset sillat" on laulu, jonka on säveltänyt Aarne Hartelin ja sanoittanut Timo Mäkinen. Sen on levyttänyt  Finlanders vuonna 1999 levylleen Vähän enemmän.
Laulusta on tullut viime vuosina yksi Suomen suosituimmista sävellyksistä. Teoston elävän musiikin rekisterin mukaan se oli Suomen toiseksi esitetyin kappale vuonna 2016.
Taustaa

Aarne Hartelin ja Timo Mäkinen olivat kirjoittaneet lauluja yhteistyössä jo jonkin aikaa (mm. Sininen ilta, Aaltoihin ym.) 1997 ja 1998 ilmestyneille Finlanders-levyille.
Ennen vuosituhannen vaihtumista oli taas uuden Finlanders-albumin aika, johon Aarne ja Timo loihtivat ensiksi levyn vauhdikkaan aloitusraidan Sinä ja sen jälkeen olikin vuorossa balladi joka sai nimekseen Hiljaiset sillat.
Näin Aarne Hartelin luonnehtii laulun syntyhistoriaa:
| 0 | 1 | 2 |
| --- | --- | --- |
| “ | ¨Sävelsin melodian, jonka lähetin Timolle (Mäkinen) sanoitettavaksi. Tekstin valmistuttua ryhdyin laulamaan sitä ja samassa tunsin voimakkaan elämyksen. Laulu heräsi henkiin ja nousi kuin siivilleen. Eteeni maalautui eteerisiä, unenomaisia näkymiä. Olo oli sellainen, että tässä täytyy olla jotain...¨ | ” |
Muusikot

Aarne Hartelin: soololaulu, basso, stemmalaulu
Jussi Lammela: rummut
Lasse Paasikko: haitari
Aku Toivonen: koskettimet
Jussi Eriksson: kitara
Mongo Aaltonen: perkussiot
Uudelleenlevytys

Finlanders levytti "Hiljaiset sillat" uudelleen loppuvuonna 2019 ja uusi versio laulusta julkaistiin 29.10.2019.
Aiheesta muualla

Kappaleen sanat
Henrik Nuori

Henrik Nuori
Henrik Nuori (28. helmikuuta 1155 - 11. kesäkuuta 1183) oli nimellisesti Englannin kuningas, Anjoun kreivi ja Normandian herttua. Hän oli toinen kuningas Henrik II:n ja Eleanoora Akvitanialaisen lapsista ja ensimmäinen ehdokas kruununperijäksi ensimmäisen lapsen Vilhelmin kuoltua lapsena.
Lisänimen "Nuori" uskotaan johtuvan hänen ennenaikaisesta kuolemasta 28-vuotiaana vuonna 1183 tai asemasta Henrikin ensimmäisenä lapsena ja mahdollisena kruununperijänä, joka eli aikuisikään asti. Aikalaiset käyttivät sitä kuitenkin vain erottaakseen vallassa olevan Henrikin ja Henrik Nuoren, kuninkaan pojan.
Englannin kuningas

Henrik II:n valtakausi oli kamppailua kruunusta isän ja poikien välillä. Henrik Nuori kruunattiin Englannin kuninkaaksi 15-vuotiaana 14. kesäkuuta vuonna 1170, mutta käytännössä hän ei juuri hallinnut. Henrik Nuori meni naimisiin Marguerite de Francen (1158–1197) kanssa lapsena jo 1160 ja hänet kruunattiin toisen kerran kuninkaaksi elokuussa 1172 menetettyään sitä ennen kruunun isälleen. Marguerite oli Ludvig VII:n tytär tämän toisesta avioliitosta Constance de Castillen kanssa, joten heillä oli yhteisiä sisaruspuolia, Marie de France ja Alix de France.
Pian Henrik menetti kruunun uudelleen. Huhtikuussa 1173 Henrik II:n pojat Henrik Nuori, Rikhard ja Geoffrey nousivat isäänsä vastaan kapinassa, joka kesti noin 18 kuukautta ja päättyi lopulta poikien antautumiseen. Juhana, pojista nuorin, oli tuolloin vasta noin kymmenvuotias. Juhana oli Henrik II:n suosikki kruununperijäksi, Rikhard oli taas äitinsä Eleanooran vaihtoehto. Geoffrey kuoli 27-vuotiaana jouduttuaan turnajaisissa hevosen tallomaksi elokuussa vuonna 1186.
Kuolema

Henrik Nuori kuoli 11. kesäkuuta vuonna 1183,  28 vuoden iässä ilmeisesti punatautiin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Horn af Kanckas

Horn af Kanckas -aatelissuvun vaakuna
Horn af Kanckas on suomalais-ruotsalaisen Horn-suvun toinen päähaara, joka tunnetaan 1500-luvulta lähtien. Suku omisti Kankaisten kartanon Maskussa. Nykyisin sukuhaara on isälinjaisesti sammunut.
Sukuhaara oli hyvin läheinen Halikon Horn af Åminneille, sillä sukuhaaran kantaisä Henrik Klasson oli Krister Klassonin veli. Henrik Klassonin isoisä Henrik Olofsson oli saanut avioliiton kautta Maskun maat haltuunsa.
Tunnettuja suvun jäseniä

Henrik Klaunpoika Horn (1512–1595), ritari, valtaneuvos ja laamanni
Göran Henrikinpoika Horn
Arvid Göransson Horn af Kanckas (1590–1653), Uudenmaan ja Hämeen läänin maaherra
Kaarle Henrikinpoika Horn (1550–1601), sotamarsalkka ja valtaneuvos
Henrik Kaarlenpoika Horn (1578–1618), laamanni, hovimarsalkka ja diplomaatti
Henrik Henrikinpoika Horn (1618–1693), sotamarsalkka, hallintomies ja valtaneuvos
Klaus Kaarlenpoika Horn (1583–1632),
Evert Kaarlenpoika Horn (1585–1615), sotamarsalkka
Kustaa Evertinpoika Horn (1614–1666), sotamarsalkka ja hallintomies
Kustaa Kaarlenpoika Horn (1592–1657), marsalkka, valtaneuvos, sotamarsalkka, Porin kreivi, Liivinmaan kenraalikuvernööri ja valtakunnanmarsalkka
Agneta Horn (1629–1672), kartanonrouva ja kirjailija
Arvid Henrikinpoika Horn (1577–1606), Pohjanmaan käskynhaltija ja valtaneuvos
Käännös suomeksi
Hyvesignalointi

Hyvesignalointi (engl. virtue signalling) on yhteiskunnallisten tai poliittisten mielipiteiden ilmaisemista siinä tarkoituksessa, että kuulijat pitäisivät puhujaa hyvänä ihmisenä. Joskus termiä moraaliposeeraus käytetään samassa merkityksessä.
Käsitettä käytetään väheksyvässä ja halventavassa tarkoituksessa. Sillä vihjataan siihen, että puhujalla olisi salattuja motiiveja, hän olisi tekopyhä, eikä hän aidosti uskoisi asiaan, jota hän julkisesti sanoo tukevansa. Hyvesignaloivia ihmisiä ja yrityksiä on syytetty suosittujen muotivirtausten mukaan hyppäämisestä kuitenkin tarjoten pelkkiä onttoja tuen ilmauksia. Hyvesignaloinnista syytetyn ei katsota tekevän kannattamansa asian eteen välttämättä mitään, vaan hän olettaa sen riittäväksi, että hän vain asemoi itsensä hyveelliselle puolelle.
Hyvesignaloinnista on 2010-luvun puolivälistä alkaen syytetty lukuisia julkisuuden henkilöitä, poliitikkoja ja yrityksiä eri yhteyksissä, kuten Black Lives Matter -liikkeen suhteen. Termiä käyttävät haukkumasanana usein oikeistolaiset, jotka vastustavat poliittista korrektiutta sekä liberaalien moraalisaarnoja esimerkiksi rasismista, seksuaalisesta häirinnästä ja ilmastonmuutoksesta.
Termin keksijäksi on joskus esitetty brittiläistä lehtimiestä James Bartholomew’ta, joka käytti sitä The Spectator -lehden artikkelissa vuonna 2015. Termin käytöstä löytyy kuitenkin vanhempiakin esimerkkejä akateemisessa kirjallisuudessa.
Iina Salmi

| Henkilötiedot |
| --- | --- | --- | --- |
Syntymäaika: 12. lokakuuta 1994
Syntymäpaikka: Espoo, Suomi
Pelipaikka: keskikenttäpelaaja
Pituus: 164 cm
Seura
Seura: HJK
Junioriseurat
2000–2003: EBK
2003–2009: HooGee
2010–2011: VJS
Seurat
| Vuodet | Seura | O | (M) |
| 2011–2015 | PK-35 Vantaa | 49 | (15) |
| 2014 | → HJK | 23 | (7) |
| 2016 | Rosengård | 17 | (2) |
| 2017 | LB07 | 17 | (0) |
| 2018 | PK-35 Vantaa | 11 | (6) |
| 2018–2020 | Ajax | 21 | (2) |
| 2020–2023 | Valencia | 70 | (6) |
| 2023– | HJK | 9 | (4) |
Maajoukkue
| 2012–2013 | Suomi U19 | 6 | (1) |
| 2016– | Suomi | 14 | (1) |
 Seurajoukkueuran tilastot kattavat vain kansalliset sarjat, päivitetty 15. helmikuuta 2024.  Maajoukkueuran tilastot päivitetty 5. elokuuta 2023.
Iina Salmi (s. 12. lokakuuta 1994 Espoo) on suomalainen jalkapalloilija, joka edustaa Helsingin Jalkapalloklubia. Hän on aiemmin pelannut kotimaansa lisäksi Ruotsissa, Alankomaissa ja Espanjassa. Pelipaikaltaan Salmi on keskikenttäpelaaja.
Salmi debytoi Naisten Liigassa PK-35:n paidassa kaudella 2011 pelaten yhdeksän ottelua. Hän juhli myös liigamestaruutta kauden jälkeen. Kaudella 2013 hän pelasi liigassa 19 ottelua tehden liigauransa ensimmäiset kaksi maalia. Kauden 2014 Salmi oli lainassa saman sarjan HJK:ssa tehden 23 ottelussa seitsemän maalia. Kaudeksi 2015 hän palasi takaisin Vantaalle ja teki 20 pelaamassaan ottelussa 13 maalia. PK-35 voitti mestaruuden ja Salmi valittiin sarjan vuoden pelaajaksi. Kauden 2015 päätyttyä Salmi teki kaksivuotisen sopimuksen Ruotsin korkeimman sarjatason mestarin FC Rosengårdin kanssa.
Kaudet 2018–2020 Salmi pelasi Alankomaissa Ajaxin joukkueessa. Keväällä 2020 hän siirtyi espanjalaisseura Valenciaan. Elokuussa 2023 hän palasi Suomeen HJK:n joukkueeseen.
Salmi pelasi Suomen nuorten maajoukkueissa. Naisten maajoukkueessa hän pelasi maaliskuussa 2016 Kypros Cupin ottelussa Walesia vastaan sekä syyskuussa 2016 EM-karsintaotteluissa Portugalia ja Espanjaa vastaan. Heinäkuun 2023 loppuun mennessä hän on pelannut 14 maaottelua ja tehnyt niissä yhden maalin.
Saavutukset

Seuratasolla
Naisten Liiga: 2011, 2015
Suomen Cup: 2013
Ruotsin Cup: 2016
Alankomaiden Cup: 2019
Henkilökohtainen
Naisten Liigan vuoden pelaaja: 2015
Horn af Björneborg

Horn af Björneborg oli Ruotsi-Suomen ritarihuoneeseen introdusoitu aatelissuku. Se oli Horn-suvun ensimmäisestä päähaarasta erkaantunut sukuhaara.
Suvun kantaisän Kustaa Horn af Björneborgin (1592–1657) isä oli Henrik Kaarlenpoika Horn af Kanckasin (1512–1595) poika Kaarle (1550–1601).
Kustaa korotettiin kreiviksi 1651 nimellä Horn af Björneborg läänityksenään Porin kreivikunta.
Suvun jäseniä

Kustaa Horn af Björneborg 1592–1657, 1. puoliso Kristina Oxenstierna, 2. puoliso: Sigrid Bielke af Åkerö
Agneta Horn 1629–1672
Axel Horn 1630–1631
Käännös suomeksi
Hiljainen todistaja

| Hiljainen todistaja> Silent Witness |
| --- | --- |

Tyyli:  rikossarja
Kestoaika:  90 minuuttia (kaudet 1–5) 120 minuuttia (kaudet 6–)
Luoja(t):  Nigel McCrery
Alkuperämaa:  Iso-Britannia
Alkuperäiskieli:  englanti
Verkko:  Iso-Britannia BBC One Suomi Yle TV1
Esitetty:  21. helmikuuta 1996  – jatkuu edelleen
Tuotantokausia:  26
Jaksoja:  228
Vastaava(t) tuottaja(t):  Phillipa Giles
Aiheesta muualla
Virallinen sivusto
IMDb 
Hiljainen todistaja (engl. Silent Witness) on brittiläinen BBC:n tuottama kuolinsyytutkintaan keskittyvä rikosdraamasarja, jonka on luonut entinen poliisi Nigel McCrery. Se on BBC:n historian pisimpään pyörinyt rikosdraamasarja.
Sarjassa patologit työskentelevät kuvitteellisessa Lyell Centren laboratoriossa, jossa he tekevät ruumiinavauksia ja muita tutkimuksia. Sarjan vainajat ja näiden elimet on tehty silikonista, mutta niistä yritetään saada mahdollisimman aidon näköisiä. Aloittaessaan yhtenä sarjan päänäyttelijöistä Emilia Fox kävi aluksi tutustumassa oikeaan ruumiinavaukseen.
Sarjan luoja Nigel McCrery on kehittänyt myös rikossarjan Ryhmä Pullman.
Sarjan hahmot ja näyttelijät

Sarjan päähahmo oli sen alussa naispatologi Sam Ryan (Amanda Burton) joka asui ensin Cambridgessa ja muutti sitten Lontooseen. Hänen hahmonsa poistui sarjasta sen kahdeksannella kaudella vuonna 2004, jolloin keskeisiksi hahmoiksi nousivat hänen tiiminsä jäsenet tohtori Harry Cunningham (Tom Ward) ja professori Leo Dalton (William Gaminara) sekä vähän myöhemmin tohtori Nikki Alexander (Emilia Fox).
Sarjan hahmot ja näyttelijät > Nykyiset

Tri. Nikki Alexander (Emilia Fox) – Kaudesta 8
Jack Hodgson (David Caves) – Kaudesta 16
Velvy Schur (Alastair Michael) – Kaudesta 26
Gabriel Folykoya (Aki Omoshaybi) – Kaudesta 26
Cara Connelly (Rhiannon May) – Kaudesta 26
Sarjan hahmot ja näyttelijät > Entiset

Professori Sam Ryan (Amanda Burton) – Kaudet 1–8 ja 25
Tri. Trevor Stewart (William Armstrong) – Kaudet 1–3
Tri. Harry Cunningham (Tom Ward) – Kaudet 6–15
Professori Leo Dalton (William Gaminara) – Kaudet 6–16
Professori Janet Mander (Jaye Griffiths) – Kaudet 12–15
Clarissa Mullery (Liz Carr) – Kaudet 16–23
Tri. Thomas Chamberlain (Richard Lintern) – Kaudet 17–23
Tri. Simone Tyler (Genesis Lynea) – Kaudet 24–25
Aiheesta muualla

Hiljainen todistaja 2.2.2015.  Suikkanen, Päivi. Viitattu 2.4.2021.
Silent Witness BBC One. Viitattu 2.4.2021. (englanniksi)
Silent Witness – Episode guide BBC One. Viitattu 2.4.2021. (englanniksi)
Silent Witness CultBox. Viitattu 2.4.2021. (englanniksi)
Horn af Åminne

Horn-suvun vaakuna
Horn af Åminne on Horn-suvun haara, joka omisti Joensuun kartanon Halikossa. Horn-suvun kantaisänä lienee ollut Olof Matsson, joka asui Joensuun kartanossa. Henrik Olavinpoika seurasi isäänsä kartanonherrana, mutta kuitenkin vasta Henrikin pojanpojasta Klaus Kristerinpoika Hornista katsotaan Horn af Åminne -sukuhaaran alkavan.
Horn af Åminne ei jäänyt muita Horn-suvun sukuhaaroja vähäisemmäksi, vaan yhtä lailla monet haaran jäsenistä kohosivat korkealle Ruotsin valtakunnan virkoihin. Nykyään sukuhaara elää kreivillisenä sukuna nro 92 (Ruotsin ritarihuone).
Muutamia suvun jäseniä

Klaus Kristerinpoika Horn (1518–1566) – Joensuun vapaaherra 1561.
Krister Klaunpoika Horn (1554–1612) – Åminnen vapaaherra
Mauritz Horn (k. 1671)
Krister Klaunpoika Horn (1622–1692) – Inkerin ja Käkisalmen läänin kenraalikuvernööri, sotamarsalkka ja valtaneuvos
Bengt Horn (1623–1678) – Viron kenraalikuvernööri ja sotamarsalkka
Arvid Horn af Åminne (1631–1692)
Christer Horn (k. 1746)
Katariina Ebba Horn (k. 1782) – Fredrik I:n rakastajatar
Gustaf Adolf Horn (1721–1793)
Fredrik Horn (1725–1796) – kreivi 1772
Clas Fredrik Horn (1763–1823)
Clas Fredrik Horn (1791–1865) – maaherra
Hyundai Accent

Hyundai Accent on korealaisen autonvalmistaja Hyundain automalli, jota on valmistettu vuodesta 1994 lähtien. Koreassa malli tunnetaan nimellä Hyundai Verna.
Vuoden 1998 Euro NCAP -kolaritestistä Accent sai tulokseksi yksi ja puoli tähteä viidestä.
Hyundai Accent X3 (1994–1999)
Hyundai Accent LC (1999–2005)
Hyundai Accent MC (2005–2010)
Hyundai Accent RB (2010–2018)
Hyundai Accent HC (2016–)
Accent WRC -ralliauto

Hyundai Accent WRC on Accent-malliin perustuva WRC-ralliauto. Hyundai kilpaili autolla virallisena tehdastallina vuosina 2000–2003, ja tallin kuljettajistoon kuului muun muassa Armin Schwarz, Kenneth Eriksson sekä nelinkertainen maailmanmestari Juha Kankkunen. Tulokset olivat melko vaisuja, ja parhaimmiksi saavutuksiksi jäi kaksi neljättä sijaa.
Hyundai teki vuonna 2014 paluun rallin MM-sarjaan i20 WRC -autolla.
Aiheesta muualla

Kuvia tai muita tiedostoja aiheesta Hyundai Accent Wikimedia Commonsissa
Kuvia tai muita tiedostoja aiheesta Hyundai Accent WRC Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
House of Sleep

| ”House of Sleep” Amorphis |
| --- | --- | --- |

Singlen tiedot
 Albumilta: Eclipse
 Julkaistu: 4. tammikuuta 2006
 Formaatti: CDS
 Tyylilaji: alternative rock
 Kesto: 04.16
 Levy-yhtiö: Nuclear Blast
Listasijoitukset
  Suomen virallinen lista: 1.
Amorphiksen muut singlet
| ”Evil Inside” 2003 | ”House of Sleep” 2006 | ”The Smoke” 2006 |
House of Sleep on suomalaisen Amorphiksen kuudes single. Se julkaistiin vuonna 2006 levymerkillä Nuclear Blast Records.
Kappale ylsi Suomen virallisen listan ensimmäiselle sijalle.
Kappaleet

House of Sleep – 04.16
Stone Woman – 03.38
Kokoonpano

Tomi Joutsen – laulu
Tomi Koivusaari – rytmikitara
Esa Holopainen – soolokitara
Niclas Etelävuori – basso
Santeri Kallio – koskettimet
Jan Rechberger – rummut
Hirvenkello

| Hirvenkello |
| --- | --- |

Uhanalaisuusluokitus
 
Suomessa::  Vaarantunut 
 
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Kellokasvit Campanulaceae
Suku::  Kellot Campanula
Laji::  cervicaria
Kaksiosainen nimi
 Campanula cervicaria  L. 
Katso myös
   Hirvenkello Wikispeciesissä   Hirvenkello Commonsissa 
Infobox OKNimi-testi OK: 
Hirvenkello (Campanula cervicaria) on näyttävä, kaksi- tai monivuotinen Euraasiassa tavattava kellokasvi.
Ulkonäkö ja koko

Hirvenkello kasvaa 30–100 senttimetriä korkeaksi. Sen monisärmäinen varsi on jäykkä, pysty ja mehevä, 3–5 millimetriä paksu ja karheakarvainen. Lehtiruoti on tavallisesti leveästi siipipalteinen. Lehden lapa on epäsäännöllisen nyhälaitainen, vaaleanvihreä ja kankeakarvainen. Muodoltaan lehdet ovat pitkulaisen suikeita tai puikeita. Vaaleansiniset, pari senttiä pitkät, mykerömäiset kukat kasvavat pallomaiseksi kukinnoksi varren päähän. Pienempiä kukintoja on lehtihangoissa. Kasvi kukkii heinä-elokuussa.
Ulkonäöltään hirvenkello muistuttaa yleisempää peurankelloa (C. glomerata).
Hirvenkellon pölyttäjinä toimivat kimalaiset (Bombus) ja kukkakärpäset (Syrphidae). Myös itsepölytys on mahdollista, mutta silloin kasvin siementuotto on paljon heikompi. Kasvi kukkii vain kerran, jonka jälkeen se kuolee.
Levinneisyys

Hirvenkellon levinneisyys ulottuu Keski-Suomesta, -Ruotsista ja -Norjasta Pohjois-Italiaan ja Balkanin niemimaalle. Läntisimmät kasvupaikat ovat Espanjassa, josta lajin levinneisyysalue jatkuu läpi Keski- ja Itä-Euroopan Aasian puolelle Länsi-Siperiaan asti. Suomessa hirvenkelloa esiintyy harvinaisena paikoitellen Nurmes-Iisalmi-Pori-linjan eteläpuolella. Se on Suomessa suuresti harvinaistunut ja Pohjanmaalta kokonaan hävinnyt.
Elinympäristö

Hirvenkello kasvaa tienpientareilla, radanvarsilla, metsäaukeilla, rinneniityillä ja ahoilla. Aikaisemmin laji oli tyypillinen kaskiahojen ja kaskiviljelysten reunaosien kasvi. Laji on suuresti harvinaistunut viime vuosikymmeninä perinteisen maatalouden loputtua.
Aiheesta muualla

Kasviatlas 2022: Hirvenkellon levinneisyys Suomessa.
Luontoportti: Hirvenkello (Campanula cervicaria)
Pohjolan kasvien pauloissa: Campanula cervicaria – hirvenkello